***Приложение 6***

**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ**

**ПО**

Програма „Конкурентоспособност и иновации в предприятията“ 2021-2027

Процедура чрез подбор на проектни предложения BG16RFPR001-1.010 „Нови модели в производството от страна на МСП“

**Приоритет: 1**. Иновации и растеж

**Специфична цел: RSO1.1.** Развитие и засилване на капацитета за научни изследвания и иновации и на внедряването на модерни технологии (ЕФРР)

**I. КРИТЕРИИ ЗА ОЦЕНКА НА АДМИНИСТРАТИВНОТО СЪОТВЕТСТВИЕ И ДОПУСТИМОСТТА:**

|  |  |  |  |  |  |
| --- | --- | --- | --- | --- | --- |
| **1. Критерии за оценка на административното съответствие:** | | | | | |
| **№** | **Критерий** | **ДА** | **НЕ** | **Н/П** | **Основни източници на проверка**  *(при извършване на оценката на проектните предложения ще бъде разглеждана информацията, представена в цялост във Формуляра за кандидатстване, вкл. приложените към него документи)* |
|  | Формулярът за кандидатстване е подаден по електронен път чрез ИСУН и е подписан с валиден КЕП от лице, което е официален представляващ на кандидата и е вписан като такъв в Търговски регистър и регистър на ЮЛНЦ, или от упълномощено от него лице.  *В случаите, когато кандидатът се представлява САМО ЗАЕДНО от няколко физически лица, проектното предложението е подписано с валиден КЕП от всяко от тях при подаването.* |  |  |  | *ИСУН, раздел „Европейски фондове при споделено управление (2021-2027)“*  *Търговски регистър и регистър на ЮЛНЦ*  *(считано от 27.07.2020 г. Търговският регистър и регистър на ЮЛНЦ се обединява с Имотния регистър в Единен портал за заявяване на електронни административни услуги -* [*https://portal.registryagency.bg/*](https://portal.registryagency.bg/)*)*  *Изрично пълномощно за подаване на проектното предложение (Приложение 1)* |
|  | Изрично пълномощно за подаване на проектното предложение - попълнено по образец (Приложение 1), подписано от лице, което е официален представляващ на кандидата и е вписан като такъв в Търговски регистър и регистър на ЮЛНЦ, и прикачено в ИСУН (*ако е приложимо*).  *В случаите, когато кандидатът се представлява САМО ЗАЕДНО от няколко физически лица, пълномощното е подписано от всяко от тях.* |  |  |  | *ИСУН, раздел „Европейски фондове при споделено управление (2021-2027)“*  *Търговски регистър и регистър на ЮЛНЦ*  *Изрично пълномощно за подаване на проектното предложение (Приложение 1)* |
|  | Декларация при кандидатстване – попълнена по образец (Приложение 2) и прикачена в ИСУН, и/или обстоятелствата са декларирани в раздел „E-ДЕКЛАРАЦИИ” от Формуляра на кандидатстване (*в зависимост от избрания начин на подаване на проектното предложение*).  *Декларацията се попълва и подписва от ВСИЧКИ лица,* *които са официални представляващи на кандидата и са вписани като такива в Търговски регистър и регистър на ЮЛНЦ (вкл. прокурист/и, ако е приложимо),* *независимо дали представляват предприятието заедно и/или поотделно, и/или по друг начин.* |  |  |  | *Декларация при кандидатстване (Приложение 2) / Формуляр за кандидатстване, раздел „Е-Декларации“*  *Търговски регистър и регистър на ЮЛНЦ* |
|  | Декларация за авторско право върху компютърна програма – попълнена по образец (Приложение 2.1) и прикачена в ИСУН, и/или обстоятелствата са декларирани в раздел „E-ДЕКЛАРАЦИИ” от Формуляра на кандидатстване (*в зависимост от избрания начин на подаване на проектното предложение*).  *В случаите, когато кандидатът се представлява САМО ЗАЕДНО от няколко физически лица, Декларацията е попълнена и подписана от всяко от тях.* |  |  |  | *Декларация за авторско право върху компютърна програма (Приложение 2.1) / Формуляр за кандидатстване, раздел „Е-Декларации”*  *Търговски регистър и регистър на ЮЛНЦ* |
|  | Декларация за държавни/минимални помощи и приложения към нея – попълнена по образец (Приложение 3) и прикачена в ИСУН, и/или са декларирани обстоятелствата в раздел „E-ДЕКЛАРАЦИИ” от Формуляра на кандидатстване (*в зависимост от избрания начин на подаване на проектното предложение*).  *В случаите, когато кандидатът се представлява САМО ЗАЕДНО от няколко физически лица, Декларацията е попълнена и подписана от всяко от тях.* |  |  |  | *Декларация за държавни/минимални помощи (Приложение 3) / Формуляр за кандидатстване, раздел „Е-Декларации”*  *Търговски регистър и регистър на ЮЛНЦ* |
|  | Декларация за обстоятелствата по чл. 3 и чл. 4 от Закона за малките и средните предприятия – попълнена по образец (Приложение 4) и прикачена в ИСУН и/или са декларирани обстоятелствата в раздел „E-ДЕКЛАРАЦИИ” от Формуляра на кандидатстване (*в зависимост от избрания начин на подаване на проектното предложение*).  *В случаите, когато кандидатът се представлява САМО ЗАЕДНО от няколко физически лица, Декларацията е попълнена и подписана от всяко от тях.* |  |  |  | *Декларация за обстоятелствата по чл. 3 и чл. 4 от ЗМСП (Приложение 4) / Формуляр за кандидатстване, раздел „Е-Декларации”*  *Търговски регистър и регистър на ЮЛНЦ* |
|  | Техническа спецификация на предвидените активи (ДМА и/или ДНА) – попълнена по образец (Приложение 5) и прикачена в раздел „Прикачени документи” от Формуляра за кандидатстване. |  |  |  | *Техническа спецификация на предвидените активи (ДМА и/или ДНА) (Приложение 5)* |
|  | Оферта за всеки предвиден за закупуване актив (ДМА и/или ДНА), с предложена цена - прикачена в ИСУН. |  |  |  | *Оферта за всеки предвиден за закупуване актив (ДМА и/или ДНА), с предложена цена* |
|  | Счетоводна политика на кандидата, изготвена съгласно приложимите счетоводни стандарти, от която да е виден определения стойностен праг на същественост на ДМА и ДНА.  *Вместо Счетоводна политика е допустимо представянето на поясненията към Годишния финансов отчет на кандидата, в случай че същите съдържат информация за стойностния праг на същественост на ДМА и ДНА.* |  |  |  | *Счетоводна политика на кандидата, изготвена съгласно приложимите счетоводни стандарти, от която да е виден определеният стойностен праг на същественост на ДМА и ДНА*  *Пояснения към Годишния финансов отчет на кандидата, съдържащи информация за стойностния праг на същественост на ДМА и ДНА* |
|  | Счетоводен амортизационен план на кандидата, удостоверяващ балансовата стойност на активите, които се използват повторно към 31 декември на годината преди започване на работата по инвестицията.  *Документът е приложим САМО в случай че кандидатът ще изпълнява инвестицията в режим „регионална инвестиционна помощ” И чрез проекта ще се осъществява първоначална инвестиция свързана с диверсификация на продукцията на даден стопански обект с продукти или услуги, които той не е произвеждал или предлагал до този момент* |  |  |  | *Счетоводен амортизационен план на кандидата, удостоверяващ балансовата стойност на активите, които се използват повторно към 31 декември на годината преди започване на работата по инвестицията* |
|  | Документи, удостоверяващи степен на защита на въвеждания по проекта нов модел (стока, услуга и/или процес):  д1) патент за изобретение или решение за издаване на патент;  д2) свидетелство за регистрация на полезен модел или промишлен дизайн, или решение за регистрация на полезен модел или промишлен дизайн;  д3) заявка за издаване на патент или за регистрация на полезен модел или за регистрация на промишлен дизайн;  д4) декларация за авторско право върху компютърна програма – Приложение 2.1 към Условията за кандидатстване.  *Забележка: По отношение на документите по букви д1), д2) и д3) се извършва служебна проверка, когато е налична съответна информация и описание в раздел „Допълнителна информация, необходима за оценка на проектното предложение“ от Формуляра за кандидатстване (например посочен е рег. номер, номер на заявка, наименование на изобретението и др.). При невъзможност за извършване на служебна проверка, Оценителната комисия ще изиска от кандидатите предоставяне на тези документи.* |  |  |  | *Документи, удостоверяващи степен на защита на въвеждания по проекта нов модел (стока, услуга и/или процес):* |
|  | Проучване за правен статус, издадено от Патентно ведомство на Република България или аналогичен документ, издаден от еквивалента организация в съответната държава (в случаите, когато са представени документи по букви д1), д2) или д3)), от който е видна минимум следната информация: 1) дали патентът за изобретение или регистрацията на полезен модел или регистрацията на промишлен дизайн са действащи към датата на кандидатстване, или подадената заявка не е оттеглена, 2) дали кандидатът е бил първоначален заявител на съответното изобретение, полезен модел и/или промишлен дизайн, и 3) дали кандидатът е вписан към датата на кандидатстване в съответните регистри като притежател на съответните права върху индустриална собственост.  *Забележка: По отношение на посочените документи ще бъде извършена служебна проверка. При невъзможност за извършване на служебна проверка, Оценителната комисия ще изиска от кандидатите предоставяне на тези документи.*  *За целите на настоящата процедура като „първоначален заявител“ и „притежател“ ще се приемат САМО юридическото лице-кандидат или негов мажоритарен собственик.* |  |  |  | *Проучване за правен статус, издадено от Патентно ведомство на Република България (или аналогичен документ, издаден от еквивалента организация в съответната държава)* |
| **В случай че след допълнителното им изискване по установения ред, документите по точки 1, 2, 3, 5, 6, 7 и 10 (*когато са приложими*) не бъдат предоставени от кандидата или са представени, но не съгласно изискванията, проектното предложение се отхвърля.**  **В случай че след допълнителното им изискване по установения ред, кандидатът не е представил или не е представил съгласно изискванията документите по точка 8 (оферта/и) за нито един от активите, заложени в бюджета, проектното предложение се отхвърля.**  **По отношение на документите по т. 11 и 12 ще бъде извършена служебна проверка. При невъзможност за извършване на служебна проверка, Оценителната комисия ще изиска от кандидатите предоставяне на тези документи.** | | | | | |
| **2. Критерии за оценка на допустимостта на кандидата:** | | | | | |
| **№** | **Критерий** | **ДА** | **НЕ** | **Н/П** | **Основни източници на проверка** |
|  | Кандидатът е търговец по смисъла на Търговския закон или Закона за кооперациите или е еквивалентно лице по смисъла на законодателството на държава-членка на Европейското икономическо пространство. |  |  |  | *Търговски регистър и регистър на ЮЛНЦ или съответно посочена еквивалентна идентификационна информация и извадка от регистър на съдебен или административен орган от държавата-членка, в която търговецът е установен*  *Формуляр за кандидатстване, раздел „Данни за кандидата”* |
|  | Кандидатът е регистриран не по-късно от 31.12.2022 г. |  |  |  | *Търговски регистър и регистър на ЮЛНЦ или съответно посочена еквивалентна идентификационна информация и извадка от регистър на съдебен или административен орган от държавата-членка, в която търговецът е установен*  *Формуляр за кандидатстване, раздел „Данни за кандидата”* |
|  | Кандидатът е микро, малко или средно предприятие по смисъла на чл. 3 и чл. 4 от ЗМСП и Приложение I „Определение за МСП“ към Регламент (ЕС) № 651/2014 на Комисията |  |  |  | *Декларация за обстоятелствата по чл. 3 и чл. 4 от ЗМСП (Приложение 4) / Формуляр за кандидатстване, раздел „Е-Декларации”* |
|  | Кандидатът е реализирал средногодишни нетни приходи от продажби за 2022, 2023 и 2024-та финансови години в зависимост от категорията на предприятието, както следва:  - за микропредприятие: равни на или надвишаващи 70 000 лева;  - за малко предприятие: равни на или надвишаващи 210 000 лева;  - за средно предприятие: равни на или надвишаващи 700 000 лева. |  |  |  | *Декларация за обстоятелствата по чл. 3 и чл. 4 от ЗМСП (Приложение 4) / Формуляр за кандидатстване, раздел „Е-Декларации”*  *Служебна проверка от НСИ, Мониторстат: Отчет за приходите и разходите за 2022 г., 2023 г. и 2024 г. на кандидата - сборът от стойностите по ред „Нетни приходи от продажби” (код на реда 15100, колона 1) от приходната част на ОПР за трите години, делено на 3 (три)* |
|  | Кандидатът НЕ попада, под което и да е от условията, изброени в общите критерии за недопустимост на кандидатите от Условията за кандидатстване по процедурата, а именно:  a) са обявени в несъстоятелност;  б) са в производство по несъстоятелност;  в) са в процедура по ликвидация;  г) са сключили извънсъдебно споразумение с кредиторите си по смисъла на чл. 740 от Търговския закон;  д) са преустановили дейността си;  е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;  ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;  з) са лишени от правото да упражняват определена професия или дейност съгласно законодателството на държавата, в която е извършено деянието;  и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;  й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;  к) имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община и към общината по седалището на кандидата, или аналогични задължения съгласно законодателството на държавата, в която кандидатът е установен, доказани с влязъл в сила акт на компетентен орган, и не е допуснато разсрочване, отсрочване и обезпечение на задълженията, или размерът на неплатените дължими данъци или социалноосигурителни вноски е повече от 1 на сто от сумата на годишния общ оборот за последната приключена финансова година, или е повече от стойността, посочена в чл. 54, ал. 5 от Закона за обществените поръчки;  л) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;  м) лицата, които представляват кандидата, са правили опит да:  i) повлияят на вземането на решение от страна на УО, свързано с отстраняването, подбора или възлагането, включително чрез предоставяне на невярна или заблуждаваща информация, или  ii) получат информация, която може да им даде неоснователно предимство в процедурата за предоставяне на безвъзмездна финансова помощ;  н) лицата, които представляват кандидата, са осъждани с влязла в сила присъда за:  i) престъпление по чл. 114а - 114т, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;  ii) престъпление, аналогично на тези по горната хипотеза, в друга държава членка или трета страна;  o) за лицата, които представляват кандидата, е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;  п) е налице неравнопоставеност в случаите по чл. 44, ал. 5 от ЗОП;  р) е установено, че:  i) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  ii) не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор. |  |  |  | *Търговски регистър и регистъра на ЮЛНЦ или съответно посочена еквивалентна идентификационна информация и извадка от регистър на съдебен или административен орган от държавата-членка, в която търговецът е установен*  *Декларация при кандидатстване (Приложение 2) / Формуляр за кандидатстване, раздел „Е-Декларации“* |
|  | Кандидатът НЕ е микропредприятие по смисъла на чл. 3-4 от ЗМСП, което има седалище или клон със седалище на територията на селски район, И е заявило за подпомагане дейности по проекта, които ще се осъществяват в община на територията на селските райони в Република България. |  |  |  | *Търговски регистър и регистъра на ЮЛНЦ или съответно посочена еквивалентна идентификационна информация и извадка от регистър на съдебен или административен орган от държавата-членка, в която търговецът е установен*  *Формуляр за кандидатстване в цялост*  *Декларация за обстоятелствата по чл. 3 и чл. 4 от ЗМСП (Приложение 4)*  *Списък на общините в обхвата на селските райони на Република България (Приложение 14)* |
|  | Кандидатът НЕ е предприятие, кандидатстващо за финансиране на икономически дейности, които съгласно КИД-2025 на НСИ (Приложение 12.2) попадат в сектор С - раздел 10 „Производство на хранителни продукти”, раздел 11 „Производство на напитки” и раздел 20 „Производство на химични продукти“, както следва:  - 10.1 „Производство и преработка на месо; производство на месни продукти, без готови ястия”;  - 10.2 „Преработка и консервиране на риба и други водни животни, без готови ястия”;  - 10.3 „Преработка и консервиране на плодове и зеленчуци, без готови ястия”;  - 10.4 „Производство на растителни и животински масла и мазнини”, с изключение на дейност, свързана с производство на маслиново масло по код 10.41 „Производство на растителни и животински масла и мазнини, без маргарин” ;  - 10.5 „Производство на мляко, млечни продукти и сладолед”;  - 10.6 „Производство на мелничарски продукти, нишесте и нишестени продукти”;  - 10.83 „Преработка на кафе и чай”, ограничението се отнася само в случаите, когато дейността на кандидата е свързана с производство на билков чай (мента, върбинка, лайка и други) ;  - 10.84 „Производство на хранителни подправки и овкусители“;  - 10.89 „Производство на други хранителни продукти, некласифицирани другаде“ - ограничението е приложимо само за дейност, свързана с производство на яйчни продукти и яйчен албумин ;  - 10.91 „Производство на готови храни (фуражи) за селскостопански животни”;  - 11.02 „Производство на вина от грозде”;  - 11.03 „Производство на други ферментирали напитки”.  - 20.59 „Производство на експлозиви, лепила, етерични масла и други химични продукти, некласифицирани другаде“ - ограничението е приложимо само за дейност, свързана с производство на етерични масла, екстракти от естествени ароматни продукти и резиноиди. |  |  |  | *Формуляр за кандидатстване в цялост*  *Служебна проверка от НСИ, Мониторстат*  *КИД-2025 на НСИ (Приложение 12.2)* |
|  | Кандидатът НЕ е предприятие, кандидатстващо за финансиране на дейности свързани с:  • преработка на горски продукти (*за да се прецени дали е спазено изискването, водещ ще е финалният продукт, който ще се изработва в резултат на подкрепените проекти, а не междинните операции, които производствения процес може да включва);*  • сектор риболов и сектора на рибарството и аквакултурите, уредени с Регламент (ЕС) № 1379/2013 и Регламент (ЕС) 2021/1139;  • сектора на първично производство на селскостопански продукти;  • сектора на преработката и продажбата на селскостопански продукти, в следните случаи:  - когато размерът на помощта е определен въз основа на цената или количеството на тези продукти, които се изкупуват от първичните производители или се предлагат на пазара от съответните предприятия; или  - когато помощта е обвързана със задължението да бъде прехвърлена частично или изцяло на първичните производители;  • производството, преработката и продажбата на тютюн и тютюневи изделия;  • извеждането от експлоатация или изграждането на атомни електроцентрали;  • извършване на инвестиции в летищна инфраструктура;  • извършване на инвестиции за постигане на намаляване на емисиите на парникови газове от дейности, посочени в Приложение I към Директива 2003/87/ЕО;  • извършване на инвестиции за обезвреждане на отпадъците в депа за отпадъци, с изключение на инвестициите за извеждане от експлоатация, преобразуване или обезопасяване на съществуващи депа, при условие че тези инвестиции не увеличават капацитета им;  • извършване на инвестиции за увеличаване на капацитета на съоръжения за третиране на остатъчни отпадъци, с изключение на инвестициите в технологии за оползотворяване на материали остатъчни отпадъци за целите на кръговата икономика;  • извършване на инвестиции, свързани с производството, преработката, транспорта, разпространението, съхранението или изгарянето на изкопаеми горива, с изключение на: (1) замяната на отоплителни системи на твърди изкопаеми горива, а именно въглища, торф, лигнитни въглища, нефтени шисти, с газови отоплителни системи или (2) инвестиции в разширяването и промяната на предназначението, преобразуването или преоборудването на газопреносни и разпределителни мрежи, при условие че тези инвестиции подготвят мрежите за добавяне в системата на възобновяеми и нисковъглеродни газове, като водород, биометан и синтетичен газ, и позволяват заместването на инсталации за твърди изкопаеми горива. |  |  |  | *Декларация при кандидатстване (Приложение 2) / Формуляр за кандидатстване, раздел „Е-Декларации”*  *Формуляр за кандидатстване в цялост*  *Приложение I към Директива 2003/87/ЕО (относно установяване на схема за търговия с квоти за емисии на парникови газове) (Приложение 17)*  *Регистър за търговия с квоти за емисии на парникови газове -* [*https://union-registry-data.ec.europa.eu/report/eu-registry-accounts*](https://union-registry-data.ec.europa.eu/report/eu-registry-accounts)  *(в поле „Filters“ се избира „България“ и след това се избра “Show as table”.)* |
|  | Кандидатът НЕ е предприятие, кандидатстващо за финансиране на дейности, които попадат в следните сектори, раздели или класове (кодове), съгласно КИД-2025 на НСИ (Приложение 12.2):  - сектор А „Селско, горско и рибно стопанство“;  - сектор P „Държавно управление“;  - раздел 92 „Организиране на хазартни игри” от Сектор S „Култура, спорт и развлечения“;  - клас (код) 96.99 „Други персонални услуги, некласифицирани другаде” от раздел 96 „Персонални услуги” в Сектор T „Други дейности“;  - сектор U „Дейности на домакинства като работодатели и недиференцирани дейности на домакинства по производство на стоки и услуги за собствено потребление”;  - сектор V „Дейности на екстериториални организации и служби“. |  |  |  | *Формуляр за кандидатстване в цялост*  *КИД-2025 на НСИ (Приложение 12.2)* |
|  | Основната икономическа дейност на кандидата въз основа на данни за 2024 г. НЕ попада в:  - сектор K „Финансови и застрахователни дейности”;  - сектор О „Държавно управление”;  - сектор U „Дейности на екстериториални организации и служби”, съгласно КИД-2008 на НСИ (Приложение 12.1). |  |  |  | *Служебна проверка от НСИ, Мониторстат*  *КИД-2008 на НСИ (Приложение 12.1)* |
|  | Кандидатът не е предприятие, спрямо което е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране. |  |  |  | *Декларация при кандидатстване (Приложение 2) / Формуляр за кандидатстване, раздел „Е-Декларации“* |
|  | В случай на избран режим „регионална инвестиционна помощ”, кандидатът НЕ е заявил подкрепа за дейност, попадаща в следните сектори:  - сектора на стоманата, лигнита и въглищата;  - сектор транспорт, както и свързаната с него инфраструктура;  - производство, съхранение, пренос и разпределение на енергия и за енергийни инфраструктури;  - сектора на широколентовия интернет. |  |  |  | *Формуляр за кандидатстване в цялост* |
|  | В случай на избран режим „регионална инвестиционна помощ“, кандидатът НЕ е:  - предприятие (и на ниво група), което е извършило преместване към предприятието, в което предстои да бъде осъществена първоначалната инвестиция през двете години, предхождащи подаването на заявлението му за „регионална инвестиционна помощ“ по настоящата процедура, или което към момента на подаване на заявлението за помощ по настоящата процедура възнамерява да направи това в период до две години след приключването на първоначалната инвестиция, за която се иска помощта;  - предприятие (и на ниво група) - обект на неизпълнено разпореждане за възстановяване, вследствие на предходно решение на Европейската комисията, с което дадена помощ се обявява за неправомерна и несъвместима с вътрешния пазар;  - предприятие (и на ниво група) в затруднено положение и по отношение на него НЕ е изпълнено нито едно от следните обстоятелства:   * В случай на акционерно дружество, дружество с ограничена отговорност, командитно дружество с акции или кооперация или други дружества по Приложение I към Директива 2013/34/ЕС (различно от МСП, което съществува по-малко от три години или, за целите на допустимостта за помощите за рисково финансиране, МСП, което изпълнява условието в член 21, параграф 3, буква б) и отговаря на условията за инвестиции за рисково финансиране въз основа на извършен от избрания финансов посредник финансов и правен анализ), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надвишава половината от записания акционерен капитал. За целите на настоящата разпоредба под понятието „дружество с ограничена отговорност” се разбира по-специално видовете дружества, посочени в приложение I към Директива 2013/34/ЕС, а „акционерен капитал” включва, ако е уместно, всякакви премии от емисии. * В случай на събирателно дружество или командитно дружество или други лица по Приложение II към Директива 2013/34/ЕС (което не е МСП, което съществува по-малко от три години или, за целите на допустимостта за помощите за рисково финансиране, МСП, което отговаря на условието по член 21, параграф 3, буква б) и на условията за инвестиции за рисково финансиране въз основа на извършен от избрания финансов посредник финансов и правен анализ), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои негови съдружници носят неограничена отговорност за задълженията на дружеството”, се разбира по-специално типовете дружества, посочени в приложение II към Директива 2013/34/ЕС. * Когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите креди­тори. * Когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране. |  |  |  | *Декларация за държавни/минимални помощи (Приложение 3)* */ Формуляр за кандидатстване, раздел „Е-Декларации“* |
|  | В случай на избран режим „минимална помощ”, кандидатът НЕ е заявил подкрепа за дейност, попадаща в следните сектори:  • сектора на първичното производство на продукти от риболов и аквакултури;  • сектора на преработката и предлагането на пазара на продукти от риболов и аквакултури, когато размерът на помощта е определен въз основа на цената или количеството на закупените или пуснати на пазара продукти. |  |  |  | *Формуляр за кандидатстване в цялост* |
|  | Кандидатът не попада в обхвата на член 5 л) от Регламент (ЕС) 2022/576 на Съвета от 8 април 2022 година за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна. |  |  |  | *Декларация при кандидатстване (Приложение 2) / Формуляр за кандидатстване, раздел „Е-Декларации”* |
|  | Кандидатът е представил информация и обосновка във Формуляра за кандидатстване, удостоверяваща че посоченият във Формуляра за кандидатстванеКОД НА ПРОЕКТА (по КИД-2025 на НСИ) съответства на икономическата дейност, в рамките на която въвеждания по проекта нов модел ще се реализира/предлага на пазара. |  |  |  | *Формуляр за кандидатстване в цялост*  *КИД-2025 на НСИ (Приложение 12.2)* |
| **При несъответствие с някое от посочените изисквания по т. 1-16 (когато е приложимо), проектното предложение се отхвърля.**  Обстоятелството по т. 13 (второ и трето тире) относно предприятията, с които кандидатът формира група, ще се проверява допълнително преди сключване на административния договор с одобрените кандидати. | | | | | |
| **3. Критерии за оценка на допустимостта на проекта:** | | | | | |
|  | Помощта по проектното предложение:  - не се предоставя за дейности, свързани с износ към трети държави или държави членки, по-конкретно помощи, които са пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;  - не е поставена в зависимост от използване на местни (национално произведени стоки и услуги) за сметка на вносни стоки;  - не се предоставя за дейности, които са започнати преди подаването на формуляра за кандидатстване от кандидата, независимо дали всички свързани плащания са извършени. |  |  |  | *Декларация при кандидатстване (Приложение 2) / Формуляр за кандидатстване, раздел „Е-Декларации”*  *Формуляр за кандидатстване в цялост* |
|  | В случай на избран режим „регионална инвестиционна помощ“, проектното предложение не съдържа дейности за улесняване на закриването на неконкурентоспособни въглищни мини в съответствие с Решение 2010/787/ЕС на Съвета. |  |  |  | *Формуляр за кандидатстване в цялост* |
|  | Проектното предложение е в съответствие с хоризонталните принципи, заложени в чл. 9 на Регламент (ЕС) 2021/1060 на Европейския парламент и на Съвета:  - зачитането на основните права и спазването на Хартата на основните права на Европейския съюз;  - равенството между мъжете и жените, интегрирането на принципа на равенство между половете и отчитането на социалните аспекти на пола;  - недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация;  - достъпност за хората с увреждания (вкл. спазване на правата и принципите, залегнали в Конвенцията на ООН за правата на хората с увреждания);  - целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди“.  С цел гарантиране в максимална степен на спазването на принципа за „ненанасяне на значителни вреди“, по проектното предложения НЕ се подкрепят:  i) дейностите и активите, свързани с изкопаеми горива, включително използване надолу по веригата;  ii) дейностите и активите по схемата на ЕС за търговия с емисии;  iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;  iv) дейностите и активите, при които дългосрочното обезвреждане на отпадъци може да причини вреда на околната среда. |  |  |  | *Декларация при кандидатстване (Приложение 2) / Формуляр за кандидатстване, раздел „Е-Декларации”*  *Формуляр за кандидатстване в цялост* |
| 4. | Дейностите по проектното предложение се изпълняват на територията на Република България, като мястото/местата на изпълнение на проекта попада/т само в един от следните три категории региони – регион в преход (ЮЗР), по-слабо развити северни региони или по-слабо развити южни региони. |  |  |  | *Формуляр за кандидатстване в цялост* |
| 5. | Проектното предложение води до постигане на целта на процедурата. |  |  |  | *Формуляр за кандидатстване в цялост* |
| 6. | Проектът се изпълнява в рамките само на един от двата приложими режими на държавна/ минимална помощ („регионална инвестиционна помощ” съгласно Регламент (ЕС) № 651/2014 или „минимална помощ” съгласно Регламент (ЕС) № 2023/2831). |  |  |  | *Формуляр за кандидатстване в цялост* |
| 7. | Изпълнението на проекта води до въвеждане на:   * Нов модел, свързан с производство на нови или подобрени стоки и/или услуги (нов продуктов модел), ИЛИ * Нов модел, свързан с нов или подобрен бизнес процес за производство на стоки и/или предоставяне на услуги (нов процесов модел). |  |  |  | *Формуляр за кандидатстване в цялост* |
| 8. | Изпълнението на проекта води до въвеждане на поне един нов модел, попадащ в обхвата на ЕДНА от тематичните области и подобласти на ИСИС 2021-2027, изброени в т. 13.1, подточка I.2) от Условия за кандидатстване, както и в т. I. от Приложение 15. |  |  |  | *Формуляр за кандидатстване в цялост*  *Тематични области и подобласти на ИСИС 2021-2027 и тяхната регионализация (Приложение 15)* |
| 9. | В случай че е избран режим „регионална инвестиционна помощ“, изпълняваните от кандидата дейности в рамките на проекта имат за свой основен предмет осъществяването на ЕДНА от следните първоначални инвестиции в материални и/или нематериални активи (при спазване на изискванията, описани в т. 13.1 от Условията за кандидатстване и Приложение 3.А):   * + създаване на нов стопански обект;   + увеличаване на капацитета на съществуващ стопански обект;   + диверсификация на продукцията на даден стопански обект с продукти или услуги, които той не е произвеждал или предлагал до този момент. |  |  |  | *Формуляр за кандидатстване в цялост*  *Служебна проверка от НСИ, Мониторстат*  *КИД-2008 на НСИ (Приложение 12.1)* |
| 10. | В случай че е избран режим „регионална инвестиционна помощ“ И изпълняваните дейности по проекта имат за свой основен предмет осъществяването на първоначална инвестиция свързана с „диверсификация на продукцията на даден стопанския обект с продукти или услуги, които той не е произвеждал или предлагал до този момент“, общият размер на заявените разходи по проекта надхвърля с поне 200% счетоводната стойност на активите, които се използват повторно, както са осчетоводени през финансовата година преди започването на работата по проекта. |  |  |  | *Формуляр за кандидатстване в цялост*  *Справката относно активите, които ще бъдат използвани при производството на нов продукт (Приложение 3.3 към Декларацията за държавни/минимални помощи (Приложение 3)) / Формуляр за кандидатстване, раздел „Е-декларации“*  *Счетоводен амортизационен план на кандидата, удостоверяващ балансовата стойност на активите, които се използват повторно, към 31 декември на годината преди започване на работата по инвестицията* |

**При несъответствие с някое от посочените изисквания по т. 1-10 (*когато е приложимо*), проектното предложение се отхвърля.**

**II. КРИТЕРИИ ЗА ТЕХНИЧЕСКА И ФИНАНСОВА ОЦЕНКА:**

|  |  |  |
| --- | --- | --- |
| **Критерии** | **Макс. брой точки** | **Основни източници на проверка** |
| **I. Иновативност и приложимост на подкрепяния нов модел:** | **36** |  |
| **1. Степен на защита на въвеждания по проекта нов модел**  *Забележки: В случай на предоставяне на патент за изобретение или свидетелство за регистрация на полезен модел или промишлен дизайн, същите следва да са действащи към датата на кандидатстване.*  *За целите на настоящата процедура като „първоначален заявител“ и „притежател“ ще се приемат САМО юридическото лице-кандидат или неговият мажоритарен собственик.*  *За целите на настоящата процедура „първоначален заявител“ означава лицето, което първоначално е подало заявката за съответния обект на индустриална собственост. В случаите, когато, на който и да е етап от процеса по регистрация, правата върху съответния обект на индустриална собственост са били прехвърлени на кандидата, то той не е „първоначален заявител“.*  *Кандидатът/неговият мажоритарен собственик следва да е вписан към датата на кандидатстване в съответните регистри като притежател/заявител на съответните права върху индустриална собственост.*  *В случай че по проекта са заявени разходи за придобиване/ ползване на права върху интелектуална собственост, съответните права няма да бъдат взети предвид при оценката по настоящия критерий.* | **8** | *Формуляр за кандидатстване в цялост*  *Действащ патент за изобретение или решение за издаване на патент*  *Свидетелство за действаща регистрация на полезен модел или промишлен дизайн, или решение за регистрация на полезен модел или промишлен дизайн*  *Заявка за издаване на патент или за регистрация на полезен модел или за регистрация на промишлен дизайн*  *Служебна проверка от Патентно ведомство на Република България, при издадени от него документи или аналогичен документ, издаден от еквивалента организация в съответната държава*  *Декларация за авторско право върху компютърна програма (Приложение 2.1 към Условията за кандидатстване)*  *Проучване за правен статус, издадено от Патентно ведомство на Република България (или аналогичен документ, издаден от еквивалента организация в съответната държава), от който е видна минимум следната информация: 1) дали патентът за изобретение или регистрацията на полезен модел или регистрацията на промишлен дизайн са действащи към датата на кандидатстване, или подадената заявка не е оттеглена, 2) дали кандидатът е бил първоначален заявител на съответното изобретение, полезен модел и/или промишлен дизайн, и 3) дали кандидатът е вписан към датата на кандидатстване в съответните регистри като притежател на съответните права върху индустриална собственост.* |
| Въвежданият нов модел е защитен с действащ патент за изобретение И кандидатът е притежател и първоначален заявител на изобретението. | 8 |  |
| Въвежданият нов модел е защитен с действащ патент за изобретение, И кандидатът е притежател, НО не е първоначален заявител на изобретението. | 7 |  |
| Въвежданият нов модел е защитен със свидетелство за действаща регистрация на полезен модел И кандидатът е притежател и първоначален заявител на полезния модел, ИЛИ кандидатът е носител на авторското право върху компютърна програма, предмет на въвеждания нов модел. | 6 |  |
| Въвежданият нов модел е защитен със свидетелство за действаща регистрация на полезен модел, И кандидатът е притежател, НО не е първоначален заявител на полезния модел. | 5 |  |
| Въвежданият нов модел е защитен със свидетелство за действаща регистрация на промишлен дизайн И кандидатът е притежател и първоначален заявител на дизайна. | 4 |  |
| Въвежданият нов модел е защитен със свидетелство за действаща регистрация на промишлен дизайн, И кандидатът е притежател, НО не е първоначален заявител на дизайна. | 3 |  |
| За въвеждания нов модел е подадена заявка за издаване на патент или за регистрация на полезен модел или за регистрация на промишлен дизайн И кандидатът е посочен в заявката като заявител/притежател и е първоначален заявител. | 2 |  |
| За въвеждания нов модел е подадена заявка за издаване на патент или за регистрация на полезен модел или за регистрация на промишлен дизайн, И кандидатът е посочен в заявката като заявител/притежател, НО не е първоначален заявител. | 1 |  |
| Въвежданият по проекта нов модел не е защитен с някой от горепосочените документи. | 0 |  |
| **2. Технологична готовност на кандидата за въвеждане на новия модел по проекта** | **8** | *Формуляра за кандидатстване в цялост*  *Служебна проверка от НСИ, Мониторстат*  *КИД - 2008 на НСИ (Приложение 12.1)*  *КИД - 2025 на НСИ (Приложение 12.2)* |
| Описани са етапите (стъпките), които са необходими за въвеждане на подкрепяния по проекта нов модел в предприятието, И кодът на проекта съвпада с кода на основната икономическа дейност, осъществявана от кандидата през поне една от трите години – 2022 и/или 2023 и/или 2024. | 8 |  |
| Описани са етапите (стъпките), които са необходими за въвеждане на подкрепяния по проекта нов модел в предприятието, И кодът на проекта съвпада с кода на допълнителна икономическа дейност, осъществявана от кандидата през поне една от трите години – 2022 и/или 2023 и/или 2024. | 6 |  |
| Описани са етапите (стъпките), които са необходими за въвеждане на подкрепяния по проекта нов модел в предприятието, КАТО кодът на проекта не съвпада с кода на основната или допълнителна икономическа дейност, осъществявана от кандидата през поне една от трите години – 2022 и/или 2023 и/или 2024, НО основната или допълнителна икономическа дейност на кандидата през поне една от посочените три години е свързана с кода на проекта. | 4 |  |
| Кодът на проекта попада в кода на основната или допълнителната икономическа дейност, осъществявана от кандидата през поне една от трите години – 2022 и/или 2023 и/или 2024, НО не е представена информация относно етапите (стъпките), които са необходими за въвеждане на подкрепяния по проекта нов модел в предприятието. | 2 |  |
| Критерият не е изпълнен. | 0 |  |
| **3. Конкуренти предимства на стоките/услугите, резултат от въвеждания по проекта нов модел:** | **6** | *Формуляр за кандидатстване в цялост* |
| Представена е информация, че стоките/услугите, резултат на въвеждания нов модел, притежават поне една нова значителна характеристика/спецификация спрямо аналогични стоки/услуги, предлагани от конкурентите на кандидата на съответния пазар.  *Забележка: Нова значителна характеристика/спецификация на стока/ услуга включва добавяне на нови функции или подобрения на съществуващите функции или на потребителската полезност. Съответните функционални характеристики включват качество, технически спецификации, надеждност, дълготрайност, икономическа ефективност по време на употреба, достъпност, улеснение, използваемост и удобство за потребителя. Новите модели не е необходимо да подобряват всички функции или експлоатационни спецификации. Подобряването или добавянето на нова функция може също да се комбинира със загуба на други функции или спад в някои експлоатационни спецификации. Новите модели могат да използват нови знания или технологии или да се основават на нови начини на употреба или комбинации от съществуващи знания или технологии. Няма да се приема за нова значителна характеристика/ спецификация на стока/ услуга: рутинни промени и модернизации; малки естетически промени (като промени в цвета или незначителна промяна във формата); приспособяване към изискванията на отделен клиент и др. под.* | 6 |  |
| Представена е информация, че стоките/услугите, резултат на въвеждания нов модел, ще постигнат характеристики/ спецификации подобни на стоките/услугите, предлагани от конкурентите на кандидата на съответния пазар. | 4 |  |
| Представена е информация, че стоките/услугите, резултат на въвеждания нов модел, няма да постигнат или превъзхождат характеристиките/спецификациите на подобни стоки/услуги, предлагани от конкурентите на съответния пазар, но кандидатът може да предложи други конкурентни предимства (по-ниска цена, по-кратко време за доставка, по-дълго следпродажбено обслужване и др. под). | 2 |  |
| Критерият не е изпълнен. | 0 |  |
| **4. Пазарно влияние и жизнеспособност на стоките/ услугите, резултат от въвеждания по проекта нов модел:** | **10** | *Формуляр за кандидатстване в цялост* |
| **4.1. Пазарно влияние на въвеждания по проекта нов модел:**  В резултат на въвеждания нов модел предприятието ще **разшири географския си пазар** като навлезе на нов местен (включващ нови населени места в рамките на конкретна област от ниво NUTS 3 – административна област), регионален (в рамките на един от шестте региона за планиране на ниво NUTS 2 - Северозападен, Северен централен, Североизточен, Югозападен, Южен централен или Югоизточен регион), национален (България) или международен пазар.  *Забележка: За целите на процедурата съответният географски пазар обхваща района, в който съответните предприятия участват в доставката на продукти или услуги и в който условията на конкуренция са достатъчно сходни.* | **4** |  |
| Изискването не е изпълнено. | 0 |  |
| **4.2. Анализ на пазарната ниша, в рамките на която ще се реализират стоките/ услугите, резултат от въвеждания по проекта нов модел:**  Пазарната ниша е ясно идентифицирана и описана, като е представена информация за потенциала за развитие на съответната пазарна ниша и възможностите за пазарна реализация на стоките/ услугите от въвеждания нов модел в тази пазарна ниша. | **2** |  |
| Критерият не е изпълнен. | 0 |  |
| **4.3. Анализ на възможните рискове и пречки пред пазарната реализация на стоките/ услугите, резултат от въвеждания по проекта нов модел:**  Идентифицирани са подробно възможните рискове, които могат да възникнат при пазарната реализация на стоките/ услугите от въвеждания нов модел (вкл. е описана и специфична нормативна уредба или политика в областта на въвеждания нов модел, която може да повлияе на пазарната реализация), както и е анализирано до каква степен идентифицираните рискове могат да бъдат преодолени. | **2** |  |
| Критерият не е изпълнен. | 0 |  |
| **4.4. Анализ на потенциалните клиенти и стратегия за пазарна реализация на стоките/ услугите, резултат от въвеждания по проекта нов модел:**  Представен е подробен анализ на потенциалните клиенти, като е описано как стоките/ услугите от въвеждания нов модел биха привлекли/задържали съответните клиенти. | **2** |  |
| Критерият не е изпълнен. | 0 |  |
| **В случай че проектното предложение получи 0 точки по критерий „Пазарно влияние и жизнеспособност на стоките/ услугите, резултат от въвеждания нов модел“, то се отхвърля**! | | |
| **5. Значимост на въвеждания по проекта нов модел:** | **2** | *Формуляр за кандидатстване в цялост* |
| В резултат на въвеждания нов модел ще се произвеждат нови или подобрени стоки и/или услуги, които ще допринесат за решаване на екологичен, социален или регионален проблем. | 2 |  |
| Критерият не е изпълнен. | 0 |  |
| **6. Въвеждане на нов модел в допълващ бизнес процес:** | **2** | *Формуляр за кандидатстване в цялост* |
| Изпълнението на проекта води до въвеждане в кандидата и на нов модел в допълващ бизнес процес, насочен към маркетинг и продажби, и/или администрация и управление. | 2 |  |
| Изпълнението на проекта НЕ води до въвеждане в предприятието на нов модел в допълващ бизнес процес, насочен към маркетинг и продажби, и/или администрация и управление. | 0 |  |
| **II. Финансова стабилност на кандидата:** | **30** |  |
| **1. Претеглен коефициент на рентабилност на EBITDA за 2022 г., 2023 г. и 2024 г.** | **10** | ***Коефициент на рентабилност на EBITDA за съответната година*** *= [Отчет за приходите и разходите (ОПР) за съответната година, ред „Общо за група I” (код 15000)* ***минус*** *ОПР за съответната година, ред „Общо за група I” (код 10000)* ***плюс*** *ОПР за съответната година, ред „Разходи за амортизация и обезценка на дълготрайни материални и нематериални активи” (код 10410)]* ***делено на*** *ОПР за съответната година, ред „Нетни приходи от продажби” (код 15100).*  *Коефициентът се изчислява в проценти.*  ***Претегленият коефициент на рентабилност на EBITDA*** *за трите финансови години (2022 г., 2023 г. и 2024 г.) се изчислява като претеглен сбор от коефициентите за всяка една от трите години поотделно, взети със следната относителна тежест по години: 2022 г. - 20%, 2023 г. – 30% и 2024 г. – 50%.* |
| Претегленият коефициент на рентабилност на EBITDA на кандидата е > 15% и ≤ 18% | 10 |  |
| Претегленият коефициент на рентабилност на EBITDA на кандидата е > 12% и ≤ 15% или > 18% и ≤ 21% | 9 |  |
| Претегленият коефициент на рентабилност на EBITDA на кандидата е > 9% и ≤ 12% или > 21% и ≤ 24% | 8 |  |
| Претегленият коефициент на рентабилност на EBITDA на кандидата е > 6% и ≤ 9% или > 24% и ≤ 27% | 7 |  |
| Претегленият коефициент на рентабилност на EBITDA на кандидата е > 27% и ≤ 30% | 6 |  |
| Претегленият коефициент на рентабилност на EBITDA на кандидата е > 30% и ≤ 33% | 5 |  |
| Претегленият коефициент на рентабилност на EBITDA на кандидата е > 33% и ≤ 36% | 4 |  |
| Претегленият коефициент на рентабилност на EBITDA на кандидата е > 36% и ≤ 39% | 3 |  |
| Претегленият коефициент на рентабилност на EBITDA на кандидата е > 39% | 2 |  |
| Претегленият коефициент на рентабилност на EBITDA на кандидата е > 3% и ≤ 6% | 1 |  |
| Претегленият коефициент на рентабилност на EBITDA на кандидата е ≤ 3% | 0 |  |
| **2. Съпоставимост между претеглената стойност на EBITDA за 2022 г., 2023 г. и 2024 г. и стойността на общите допустими разходи по проекта.** | **5** | ***EBITDA*** *= Отчет за приходите и разходите (ОПР) за съответната година, ред „Общо за група I” (код 15000)* ***минус*** *ОПР за съответната година, ред „Общо за група I” (код 10000)* ***плюс*** *ОПР за съответната година, ред „Разходи за амортизация и обезценка на дълготрайни материални и нематериални активи” (код 10410).*  ***Претеглената стойност на EBITDA*** *за трите финансови години (2022 г., 2023 г. и 2024 г.) се изчислява като претеглен сбор от коефициентите за всяка една от трите години по отделно, взети със следната относителна тежест по години: 2022 г. - 20%, 2023 г. – 30% и 2024 г. – 50%.*  ***Заявени общи допустими разходи по проекта (в хил. лева)*** *= Заявени общи допустими разходи по проекта (в евро), превалутирани в лева по официалния курс (1 евро = 1,95583 лв.),* ***делено на*** *1 000.* |
| Претеглената стойност на EBITDA за 2022 г., 2023 г. и 2024 г. на кандидата, умножена по 2, е по-голяма от стойността на заявените общи допустими разходи по проекта (в хил. лева) | 5 |  |
| Претеглената стойност на EBITDA за 2022 г., 2023 г. и 2024 г. на кандидата, умножена по 3, е по-голяма от стойността на заявените общи допустими разходи по проекта (в хил. лева) | 4 |  |
| Претеглената стойност на EBITDA за 2022 г., 2023 г. и 2024 г. на кандидата, умножена по 4, е по-голяма от стойността на заявените общи допустими разходи по проекта (в хил. лева) | 3 |  |
| Претеглената стойност на EBITDA за 2022 г., 2023 г. и 2024 г. на кандидата, умножена по 5 е по-голяма от стойността на заявените общи допустими разходи по проекта (в хил. лева) | 2 |  |
| Претеглената стойност на EBITDA за 2022 г., 2023 г. и 2024 г. на кандидата, умножена по 6, е по-голяма от стойността на заявените общи допустими разходи по проекта (в хил. лева) | 1 |  |
| Претеглената стойност на EBITDA за 2022 г., 2023 г. и 2024 г. на кандидата, умножена по над 6, е по-голяма от стойността на заявените общи допустими разходи по проекта (в хил. лева) | 0 |  |
| **3. Претеглен коефициент на брутна добавена стойност за 2022 г., 2023 г. и 2024 г.** | **10** | ***Коефициент на*** ***брутна добавена стойност за съответната година =*** *[Отчет за приходите и разходите (ОПР) за съответната година, ред „Разходи за персонала“ (код 10300)* ***плюс*** *ред „Разходи за амортизация и обезценка“ (код 10400)* ***плюс*** *ред „Печалба“ (код 14400)\*]* ***делено на*** *ОПР за съответната година, ред „Нетни приходи от продажби“ (код 15100).*  *\* В случай че ред „Печалба“ (код 14400) не е попълнен, ще бъдат вземани данните от ред „Загуба“ (код 19200) с отрицателен знак от приходната част на ОПР.*  *Коефициентът се изчислява в проценти.*  ***Претегленият коефициент на брутната добавена стойност*** *за трите финансови години (2022 г., 2023 г. и 2024 г.) се изчислява като претеглен сбор от коефициентите за всяка една от трите години поотделно, взети със следната относителна тежест по години: 2022 г. - 20%, 2023 г. – 30% и 2024 г. – 50%.* |
| Претегленият коефициент на брутната добавена стойност на кандидата е > 30% и ≤ 35% | 10 |  |
| Претегленият коефициент на брутната добавена стойност на кандидата е > 25% и ≤ 30% или > 35% и ≤ 40% | 9 |  |
| Претегленият коефициент на брутната добавена стойност на кандидата е > 20% и ≤ 25% или > 40% и ≤ 45% | 8 |  |
| Претегленият коефициент на брутната добавена стойност на кандидата е > 15% и ≤ 20% или > 45% и ≤ 50% | 7 |  |
| Претегленият коефициент на брутната добавена стойност на кандидата е > 10% и ≤ 15% или > 50% и ≤ 55% | 6 |  |
| Претегленият коефициент на брутната добавена стойност на кандидата е > 55% и ≤ 60% | 5 |  |
| Претегленият коефициент на брутната добавена стойност на кандидата е > 60% и ≤ 65% | 4 |  |
| Претегленият коефициент на брутната добавена стойност на кандидата е > 65% и ≤ 70% | 3 |  |
| Претегленият коефициент на брутната добавена стойност на кандидата е > 70% | 2 |  |
| Претегленият коефициент на брутната добавена стойност на кандидата е > 5% и ≤ 10% | 1 |  |
| Претегленият коефициент на брутната добавена стойност на кандидата е ≤ 5% | 0 |  |
| **4. Претеглен коефициент на разходите за данъци спрямо реализираните приходи за 2022 г., 2023 г. и 2024 г.** | **5** | ***Коефициент на разходите за данъци спрямо реализираните приходи за съответната година =*** *[Отчет за приходите и разходите за съответната година, ред „Разходи за данъци от печалбата” (код 14200)* ***плюс*** *ОПР за съответната година, ред „Други данъци, алтернативни на корпоративния данък” (код 14300)]* ***делено*** *на ОПР за съответната година, ред „Общо за група I” (код 15 000).*  *Коефициентът се изчислява в проценти.*  ***Претегленият коефициент на разходите за данъци спрямо реализираните приходи******за трите финансови години******(2022 г., 2023 г. и 2024 г.)*** *се изчислява като претеглен сбор от коефициентите за всяка една от трите години поотделно, взети със следната относителна тежест по години: 2022 г. - 20%, 2023 г. – 30% и 2024 г. – 50%.* |
| Претегленият коефициент на разходите за данъци спрямо реализираните приходи е > 1,6% | 5 |  |
| Претегленият коефициент на разходите за данъци спрямо реализираните приходи е > 1,2% и ≤ 1,6% | 4 |  |
| Претегленият коефициент на разходите за данъци спрямо реализираните приходи е > 0,8% и ≤ 1,2% | 3 |  |
| Претегленият коефициент на разходите за данъци спрямо реализираните приходи е > 0,4% и ≤ 0,8% | 2 |  |
| Претегленият коефициент на разходите за данъци спрямо реализираните приходи е > 0% и ≤ 0,4% | 1 |  |
| Претегленият коефициент на разходите за данъци спрямо реализираните приходи е ≤ 0% | 0 |  |
| **III. Приоритизиране на проекти:** | **15** |  |
| **1. Регионализация съгласно ИСИС 2021-2027**  *В случай че въвеждания по проекта нов модел попада в повече от една област и/или подобласт на ИСИС 2021-2027, за целите на настоящата процедура, следва да се избере и посочи във Формуляра за кандидатстване и навсякъде, където е приложимо, САМО ЕДНА тематична област и подобласт като водеща. За административна област, в която се изпълнява проекта, се приема областта с най-голям дял на заложени разходи в бюджета. При преценката дали проектът попада в една от приоритетните тематични области на ИСИС за съответния район, водещо е основното място на изпълнение на проекта (там, където ще се реализират най-голямата част от разходите съгласно раздел „Бюджет“ от Формуляра за кандидатстване).* | **5** | *Формуляра за кандидатстване в цялост*  *Таблицата „Интелигентна специализация на България по райони“ (Приложение 15)* |
| Изпълнението на проекта води до въвеждане на нов модел, попадащ в една от приоритетните тематични области на ИСИС 2021-2027 за съответната административна област от ниво NUTS-3. | 5 |  |
| Изпълнението на проекта води до въвеждане на нов модел, който **НЕ** попада в приоритетните тематични области на ИСИС 2021-2027 за съответната административна област от ниво NUTS-3. | 0 |  |
| **2. Приоритизация съгласно Националната стратегия за малките и средните предприятия 2021-2030 г.** | **5** | *Формуляра за кандидатстване в цялост*  *Национални приоритетни икономически дейности, съгласно НСМСП 2021-2030 (Приложение 16)*  *КИД-2025 на НСИ (Приложение 12.2)* |
| Икономическата дейност, в рамките на която ще се реализират/предлагат на пазара продуктите/услугите, резултат от въвеждания по проекта нов модел, попада в определените национални приоритетни сектори съгласно Националната стратегия за малките и средни предприятия 2021-2030 г. (НСМСП 2021-2030), както следва.  **Национални приоритетни икономически дейности (сектори):**  *Код по КИД-2025 - Икономическа дейност:*  **Високотехнологични производства:**  C21 Производство на лекарствени вещества и продукти;  C26 Производство на компютърна и телекомуникационна техника, електронни и оптични продукти.  **Средно към високотехнологични производства:**  C20 Производство на химични продукти;  C27 Производство на електрически съоръжения,  C28 Производство на машини и оборудване, с общо и специално предназначение;  C29 Производство на автомобили, ремаркета и полуремаркета;  C30 Производство на превозни средства, без автомобили;  С32.99 „Други разнообразни производства, некласифицирани другаде“;  С33.18 „Ремонт и поддържане на бойни бронирани транспортни машини, военни плавателни съдове, въздухоплавателни и космически средства“.  **Други производства:**  Е38 Събиране, оползотворяване и обезвреждане на отпадъци;  Е39 Възстановяване и други услуги по управление на отпадъци.  **Високотехнологични услуги с интензивно използване на знания:**  J59 Производство на филми и телевизионни предавания, звукозаписване и издаване на музика;  J60 Радио- и телевизионна дейност, дейности на информационни агенции и разпространение на друго съдържание;  К61 Телекомуникации;  К62 Дейности в областта на информационните технологии;  К63 Инфраструктура за информационни технологии, обработка на данни, хостинг и други информационни услуги;  N71 Архитектурни и инженерни дейности; технически изпитвания и анализи;  N72 Научноизследователска и развойна дейност. | **5** |  |
| Икономическата дейност, в рамките на която ще се реализират/предлагат на пазара продуктите/услугите, резултат от въвеждания по проекта нов модел, **НЕ** попада в определените национални приоритетни сектори съгласно НСМСП 2021-2030, посочени по-горе. | 0 |  |
| **3. Регионална приоритизация на проектите според мястото на изпълнение**  *Забележка: Информацията относно регистрацията (седалището) на предприятието-кандидат на територията на съответната област следва да е вписана в Търговския регистър и регистъра на ЮЛНЦ към 31.12.2025 г.* | **5** | *Формуляр за кандидатстване в цялост*  *Търговски регистър и регистър на ЮЛНЦ*  *Списък на районите за планиране в Република България и областите, попадащи в тях (Приложение 13)* |
| Минимум 50% от инвестицията (съгласно заявените общи разходи в бюджета) се реализира на територията на областите: Хасково, Силистра, Сливен, Кюстендил, Видин, Монтана, Кърджали, Перник, Пазарджик, Благоевград Смолян, Добрич, Разград, Шумен, Плевен, Ямбол и Ловеч, и предприятието-кандидат е регистрирано (има седалище) на територията на тези области. | 5 |  |
| Минимум 50% от инвестицията (съгласно заявените общи разходи в бюджета) се реализира на територията на областите: Търговище, Велико Търново, Русе, Бургас, Пловдив, София-област, Габрово, Варна, Враца и Стара Загора, и предприятието-кандидат е регистрирано (има седалище) на територията на тези области. | 3 |  |
| Минимум 50% от инвестицията (съгласно заявените общи разходи в бюджета) се реализира на територията на област София-град и предприятието-кандидат е регистрирано (има седалище) на територията на тази област. | 1 |  |
| Критерият не е изпълнен. | 0 |  |
| **IV. Бюджет на проекта:** | **5** |  |
| **1. Бюджет на проекта** | **5** | *Формуляр за кандидатстване в цялост*  *Техническа спецификация на предвидените* *активи (ДМА и/или ДНА) (Приложение 5)*  *Оферта за всеки предвиден за закупуване актив (ДМА и/или ДНА), с предложена цена*  *Счетоводна политика на кандидата (ако е приложимо)*  *Справката относно активите, които ще бъдат използвани при производството на нов продукт (Приложение 3.3 към Декларацията за държавни/минимални помощи) или декларираната релевантна информация в раздел „Е-декларации“ от Формуляра за кандидатстване (ако е приложимо)*  *Счетоводен амортизационен план на кандидата, удостоверяващ балансовата стойност на активите, които се използват повторно, към 31 декември на годината преди започване на работата по проекта (ако е приложимо)* |
| 1) Всички разходи са ефективни, обосновани и допустими от гледна точка изискванията на процедурата и са свързани с постигане на основната цел на проекта **И**  2) Всички разходи, включени в бюджета на проектното предложение съответстват изцяло на дейностите, предвидени за изпълнение, **И**  3) Всички разходи за активи са съпоставими с пазарните цени за аналогични активи, като за тях е представена оферта, **И**  4) Всички разходи са в съответствие с праговете/процентните съотношения, заложени в Условията за кандидатстване (където е приложимо), както и са в съответствие с приложимия режим на помощ, **И**  5) Всички бюджетни пера са коректно обособени и попълнени и в бюджета не са извършвани корекции (*не се считат за корекции на бюджета, добавянето на брой и/или мерна единица за отделните активи*). | 5 |  |
| Изпълнени са 4 от гореописаните изисквания. | 4 |  |
| Изпълнени са 3 от гореописаните изисквания. | 3 |  |
| Изпълнени са 2 от гореописаните изисквания. | 2 |  |
| Изпълнено е 1 от гореописаните изисквания. | 1 |  |
| Критерият не е изпълнен **ИЛИ** Оценителната комисия е премахнала служебно всички разходи от бюджета на проекта, **ИЛИ** вследствие на корекциите в бюджета, общият размер на безвъзмездното финансиране е по-нисък от 25 000 евро, **ИЛИ** вследствие на корекциите в бюджета, общият размер на допустимите разходи по проекта не надхвърля с поне 200% счетоводната стойност на активите, които се използват повторно, както са осчетоводени през финансовата година преди започването на работата по проекта (ако е приложимо). | 0 |  |
| **В случай че проектното предложение получи „0” точки по критерий „Бюджет на проекта”, то се отхвърля!** | | | |
| ***Максимален брой точки*** | **86** |  |

|  |  |  |  |  |
| --- | --- | --- | --- | --- |
| **№** | **V. Финансови ограничения и ограничения, произтичащи от Условията за кандидатстване, и интензитет на помощта:** | **ДА** | **НЕ** | **Н/П** |
|  | Общият размер на заявената безвъзмездна помощ на индивидуалните проектни предложения е по-нисък или равен на:  - за микро и малки предприятия: 250 000 евро;  - за средни предприятия: 400 000 евро. |  |  |  |
|  | Общият размер на заявената безвъзмездна помощ на индивидуалните проектни предложения НЕ надвишава:  - за микропредприятия: 100% от реализираните от кандидата средногодишни нетни приходи от продажби за тригодишния период 2022 г., 2023 г. и 2024 г.  - за малки предприятия: 60% от реализираните от кандидата средногодишни нетни приходи от продажби за тригодишния период 2022 г., 2023 г. и 2024 г.  - за средни предприятия: 25% от реализираните от кандидата средногодишни нетни приходи от продажби за тригодишния период 2022 г., 2023 г. и 2024 г. |  |  |  |
|  | В случай на режим „регионална инвестиционна помощ”, безвъзмездната финансова помощ, за която се кандидатства по проекта, заедно с получената държавна/минимална помощ от други източници, не надхвърля максимално допустимия размер на помощта по чл. 4, пар. 1, буква „а” от Регламент на Комисията (ЕС) № 651/2014. |  |  |  |
|  | В случай на режим „регионална инвестиционна помощ”, безвъзмездната финансова помощ, за която се кандидатства по проекта, не надхвърля максимално допустимия размер на помощта за един и същ краен получател на равнище група по чл. 14, пар. 13 от Регламент на Комисията (ЕС) № 651/2014. |  |  |  |
|  | В случай на режим „минимална помощ” максималният размер на помощта по режим „de minimis” за едно и също предприятие (по смисъла на чл. 2, пар. 2 от Регламент (ЕС) № 2023/2831 на Комисията), заедно с другите получени минимални помощи от кандидата, не надхвърля левовата равностойност на 300 000 евро за период от три предходни години, изчислен в съответствие с т. 9 и т. 16 от Условията за кандидатстване и указанията, представени в Приложение 3.А към Условията за кандидатстване. |  |  |  |
|  | В случай че кандидатът е **микро или малко предприятие** и проектът се изпълнява при условията на **режим „регионална инвестиционна помощ”** съгласно чл. 13 и чл. 14 от Регламент (ЕС) № 651/2014, и предвижда дейности **извън** Югозападен район за планиране, интензитетът на безвъзмездната помощ е по-нисък или равен на 70% от общите допустими разходи по проекта. |  |  |  |
|  | В случай че кандидатът е **микро или малко предприятие** и проектът се изпълнява при условията на **режим „регионална инвестиционна помощ”** съгласно чл. 13 и чл. 14 от Регламент (ЕС) № 651/2014, и предвижда дейности **в** Югозападен район за планиране, интензитетът на безвъзмездната помощ е по-нисък или равен на следните процентни стойности от общите допустими разходи по проекта:   * София град (столица): 35% * София област: 65% * Област Благоевград: 65% * Област Перник: 40% * Област Кюстендил: 40% |  |  |  |
|  | В случай че кандидатът е **средно предприятие** и проектът се изпълнява при условията **на режим „регионална инвестиционна помощ”** съгласно чл. 13 и чл. 14 от Регламент (ЕС) № 651/2014, и предвижда дейности **извън** Югозападен район за планиране, интензитетът на безвъзмездната помощ е по-нисък или равен на 60% от общите допустими разходи по проекта. |  |  |  |
|  | В случай че кандидатът е **средно предприятие** и проектът се изпълнява при условията **на режим „регионална инвестиционна помощ”** съгласно чл. 13 и чл. 14 от Регламент (ЕС) № 651/2014, и предвижда дейности **в** Югозападен район за планиране, интензитетът на безвъзмездната помощ е по-нисък или равен на следните процентни стойности от общите допустими разходи по проекта:   * София град (столица): 25% * София област: 55% * Област Благоевград: 55% * Област Перник: 30% * Област Кюстендил: 30% |  |  |  |
|  | В случаите когато проектът се изпълнява при условията на **режим „минимална помощ”** (de minimis) съгласно Регламент (ЕС) № 2023/2831, интензитетът на безвъзмездната помощ е по-нисък или равен на 70% от общите допустими разходи по проекта (за всички категории предприятия – микро, малки и средни предприятия). |  |  |  |
|  | В случаите че по проекта са заявени разходи за придобиване на патенти, полезни модели, промишлени дизайни и лицензии, то общите допустими разходи (помощ плюс собствено съфинансиране) за тях (независимо един или повече), не надвишават 100 000 евро. |  |  |  |
|  | В случай на режим „регионална инвестиционна помощ” съгласно Регламент (ЕС) № 651/2014 най-малко 25 % от общите допустими разходи по проекта са съфинансирани чрез собствени средства на кандидата или със средства от външни източници, които изключват всякаква публична подкрепа (държавно подпомагане). |  |  |  |

В случай че по време на оценката се установи надвишаване на интензитета на безвъзмездната финансова помощ и/или максималния размер на безвъзмездната финансова помощ и/или друг вид ограничения, определени в Условията за кандидатстване, Оценителната комисия служебно го намалява до максимално допустимия интензитет и/или размер.

В случаите, когато и след допълнително изискване в Техническата спецификация (Приложение 5) не е посочен ДМА/ДНА, заложен в бюджета на проекта, или не са посочени минимални технически и/или функционални характеристики на даден ДМА/ДНА, заложени в бюджета, Оценителната комисия служебно премахва разходите за съответния/те дълготраен материален и/или нематериален актив/и от бюджета на проектното предложение.

В случаите, когато и след допълнително изискване кандидатът не представи оферта или представената оферта не съдържа всички изискуеми реквизити, или техническите/ функционални параметри в офертата, не съответстват на минималните технически и/или функционални характеристики, посочени в Техническата спецификация (Приложение 5), Оценителната комисия служебно премахва от бюджета на проекта разходите за съответния/те ДМА и/или ДНА.

В случаите, когато кандидатът и след допълнително изискване не е представил/не е представил съгласно изискванията оферта за нито един от активите, заложени в бюджета, проектът **се отхвърля**.

В случай че по време на техническата и финансова оценка се установи наличие на недопустими разходи или разход, който не е обоснован във Формуляра за кандидатстване, или разход, който не е съпоставим с пазарните цени за аналогични ДМА и/или ДНА (съгласно представената оферта), Оценителната комисия служебно премахва/коригира съответния разход от бюджета на проекта.

Ако служебно бъдат премахнати всички заявени разходи от бюджета на проекта **или** вследствие на корекциите в бюджета, общият размер на безвъзмездното финансиране е по-нисък от 25 000 евро, **или** вследствие на корекциите в бюджета, общият размер на допустимите разходи по проекта не надхвърля с поне 200% счетоводната стойност на активите, които се използват повторно, както са осчетоводени през финансовата година преди започването на работата по проекта (ако е приложимо), проектното предложение получава „0” точки по критерий „Бюджет на проекта” на техническата и финансова оценка и **се отхвърля**.

Корекциите в бюджета при несъответствие между предвидените дейности и видовете заложени разходи, както и при дублиране на разходи, ще се извършва след като се изиска допълнителна пояснителна информация от кандидата, като срокът за представянето й не може да бъде по-кратък от 3 (три) работни дни.

Извършените корекции на данни в бюджета не могат да водят до: увеличаване на размера или на интензитета на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности и подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕФСУ.

За постигане на достатъчна прецизност и ефективност при оценяване на кандидатите по процедурата при изчисляване на стойностите и показателите по критериите на етап техническа и финансова оценка закръглението ще се извършва до четвъртия знак след десетичната запетая. По отношение на определяне на четвъртия знак след десетичната запетая ще се прилага математическото правило за закръгление, като в случай че петият знак на получената стойност е ≥ 5, четвъртият знак ще се закръглява към по-голямата от него цифра.

**ВАЖНО**: Единствено проектни предложения, получили **минимум 28 точки** при оценката се класират в низходящ ред съобразно получената оценка, като се изготвят списъци за класиране в зависимост от региона и категорията на предприятието. За финансиране се предлагат всички или част от проектните предложения по реда на класирането им до изчерпване на бюджета на процедурата, посочен в т. 8 от Условията за кандидатстване.

Проектни предложения, които са получили **по-малко от 28 точки** по критериите за техническа и финансова оценка, **се отхвърлят**.

В случай че дадено проектно предложение получи „0“ точки по критерий „Пазарно влияние и жизнеспособност на стоките/услугите, резултат от въвеждания по проекта нов модел“ и/или критерий „Бюджет на проекта“, проектното предложение **се отхвърля**.

За проектни предложения, които са получили еднакъв средноаритметичен брой точки на етап „Техническа и финансова оценка“, класирането ще се извърши съобразно получения брой точки по следните критерии: I.1, I.2, I.3, I.4, I.5, I.6, II.1, II.2, II.3, II.4, III.1, III.2 и III.3. В случай че има равенство по всички гореизброени показатели, проектните предложения ще бъдат класирани по реда на подаването им в ИСУН.